laion/Wikipedia-Exotic huggingface dataset:
ברודית קטנה

בְּרוּדִית קְטַנָּה (שם מדעי: Zapornia parva) היא עוף מים קטן מאוד ממשפחת הרליתיים. בישראל היא חולפת מצויה למדי, חורפת לא שכיחה ומקייצת נדירה ביותר. לא מוכר קינון, אמנם, אך בשל אופיה החששני וחיבתה לסביבה סבוכה, ייתכן שקיים אך טרם אותר. הסוג Zapornia הוצג ב-1816 על ידי הזואולוג הבריטי ויליאם אלפורד לייך בקטלוג החיות של המוזיאון הבריטי. הוא כלל מין אחד שלפיכך היה המין הטיפוסי לסוג, ברודית קטנה. שם הסוג הוא אנגרמה של שם הסוג Porzana, שהוגדר על-ידי האורניתולוג הצרפתי לואי-פייר וייו. המינים האחרים בסוג סווגו בעבר תחת הסוגים Porzana ו-Amaurornis. שם המין הספציפי parva הוא מלטינית ומשמעותו "קטן". בית הגידול הטבעי שלה הוא חישות קנים באירופה, בעיקר במזרחה, עם מעט חדירה אל תוך מערב אסיה. מין זה נודד, חורף באפריקה. עם אורך של 17–19 ס"מ היא קטנה במעט מברודית גדולה, וניתן להבדילה ממנה בקלות על ידי היעדר הפספוסים הכהים והכתמים הלבנים בצדדים. לברודית הקטנה מקור ישר וקצר, בצבע צהוב עם בסיס אדום. יש לה רגליים ירוקות בעלות אצבעות ארוכות, וזנב קצר שמתחתיו פספוסים בשחור ולבן. שלא כמו ברודיות אחרות, למין זה יש דו-צורתיות זוויגית בולטת: לזכרים בוגרים יש בעיקר חלקים עליונים חומים ופנים וחלקים תחתונים בגווני כחול-אפור. הם דומים לברודית הגמדית הסימפטרית לה, שלה צדדים מפוספסים בכבדות והיא מעט יותר קטנה. לנקבות יש חלקים תחתונים צהבהבים, ויש להן צבע אפור רק על הפנים; הן דומות יותר לברודית צהובת-חזה מהאזורים הטרופיים האמריקאיים. צעירים מהמין דומים לנקבה אך יש להם פנים וחזה לבנים. האפרוחים הפלומתיים שחורים, כמו בכל הרליתיים. רליות אלה תרות עם מקורן בבוץ או במים רדודים, וגם קולטות מזון מראייה. הן אוכלות בעיקר חרקים וחיות מים. ברודיות קטנות מאוד חשאיות בעונת הרבייה, ואז הן בעיקר נשמעות ולא רואים אותן. קל יותר לראות אותם בנדידה, אז הן רועשות יותר, עם קריאת "קואה" נבחנית. הן מקננות במקום יבש בצמחיית קנים, ובתטולה 4–7 ביצים . הברודית הקטנה היא אחד המינים עליהם חל ההסכם לשימור עופות מים נודדים אפריקאים-אירו-אסייתים (AEWA). זכר בוגר צעיר, גילגיט-בלטיסטן, פקיסטן ביצים של ברודית קטנה, אוסף מוזיאון טולוז סרטון של ברודית קטנה מלקטת מזון מדיה וקבצים בנושא ברודית קטנה בוויקישיתוף ברודית קטנה, באתר ITIS (באנגלית) ברודית קטנה, באתר NCBI (באנגלית) ברודית קטנה, באתר Animal Diversity Web (באנגלית) ברודית קטנה, באתר האנציקלופדיה של החיים (באנגלית) ברודית קטנה, באתר Internet Bird Collection (באנגלית) ברודית קטנה, באתר GBIF (באנגלית) ברודית קטנה, באתר הצפרות הישראלי Jobling, James A (2010). The Helm Dictionary of Scientific Bird Names. London: Christopher Helm. pp. 293, 315. ISBN 978-1-4081-2501-4.
קלביו

קלביו (בספרדית: Calvillo) היא עיר במדינת אגואסקליינטס שבמקסיקו. קלביו היא העיר השנייה הכי מאוכלסת במדינת אגואסקליינטס, רק אחרי הבירה אגואסקליינטס. העיר ממוקמת כ-52 קילומטרים מהעיר אגואסקליינטס, בפינה הדרום מערבית של המדינה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. נכון לשנת 2010, מנתה אוכלוסיית קלביו 19,742 אנשים לקלביו יש מספר אטרקציות תיירותיות. אחת מהן היא הכיכר המרכזית, שהוקמה בשנת 1778 ומפורסמת בזכות עצי התפוז השתולים בה. קלביו היא גם ביתו של כנסייה מפורסמת שנבנה בשנת 1772, בתוך הכנסייה יש ציורים הנחשבים לתכשיטים של אמנות דתית. הכיפה האטרקטיבית שבראש הכנסייה היא בעלת גודל וקוטר יוצאי דופן. המאפיין הנדיר ביותר של המבנה זה הוא שהוא עשוי כיצירה אדריכלית אחת; יש רק חמש כיפות הבנויות בסגנון זה ברחבי העולם. פנים הכיפה כולל ציורי קיר המתארים את חייו של סנט ג'וזף, הקדוש הפטרון של העיר. כנסיית גואדלופה היא כנסייה חשובה נוספת הכוללת מגדלים מפוארים. מקום תיירותי נוסף הוא סכר מלפאסו. פאתי קלביו הוא מקום מאוד תיירותי. בקרבת מקום נמצאים גם סכר לה קורדורניס, ויש באזור מקום סלעי עם ציורי מערות. הציורים הפרהיסטוריים של אל טפוסאן מציגים דמויות מגוונות בצבעים שונים שהוטבעו בתקופות שונות. לקלביו יש את העמדה המובילה בייצוא גויאבות, ומוכרת בזכות הקונדיטוריה והליקרים הנחשבים בעיר העשויים מהגויאבות, ומתקיים בעיר יריד גויאבות שנערך במהלך השבוע הראשון של דצמבר. עיקר רוב כלכלת העיר הוא במכירת גויאבות, אם כי יש חקלאות מסוג אחר והרבה מאוד מסחר. מסיבות אלו קלביו ידועה גם בתור "בירת הגויאבה העולמית". קלביו נפגעה הרבה משיטפונות בשנים 1991 ו-2008 שגרמו נזק של יותר מ-67 מיליון דולר. העיר נמצאת במערב המדינה, קרוב לגבול עם סקטקס. מדיה וקבצים בנושא קלביו בוויקישיתוף אתר האינטרנט הרשמי של קלביו קישור לטבלאות של נתוני אוכלוסייה ממפקד האוכלוסין של 2005 INEGI: Instituto Nacional de Estadística, Geografía e Informática Aguascalientes Enciclopedia de los Municipios de México "Calvillo". Catálogo de Localidades. Secretaría de Desarrollo Social (SEDESOL). נבדק ב-23 באפריל 2014. {{cite web}}: (עזרה)
דריל סברה

דריל כריסטופר סברה (נולד ב-14 ביוני 1992) הוא שחקן אמריקאי. הוא מוכר בעיקר בזכות תפקידו כג'וני קורטז בסדרת סרטי ספיי קידס והופעות נוספות בטלוויזיה ובקולנוע, כולל רכבת לקוטב, המכשפים מווייברלי פלייס, ליל המסכות, גרים, והעשב של השכן. סברה סיים את בית הספר התיכון ווסט טורנס בשנת 2010. יש לו אח תאום, אוון, שמוכר כמדבב. אביו הוא ממוצא רוסי-יהודי ואימו ממוצא פולני, ובין היתר סברה חגג טקס בר מצווה. בצעירותו הופיע בלהקת בלט אזורית. קריירת המשחק של סברה החלה באמצע שנות ה-90, כשהשתתף בפרקים של מרפי בראון, חברים וויל וגרייס אבל הפריצה הגדולה שלו הייתה כשלוהק לתפקיד ג'וני קורטז בסדרת הסרטים לכל המשפחה של ספיי קידז. מאז הספיק להופיע בתפקידי אורח בכמה סדרות, לדבב דמויות מצוירות בטלוויזיה ובקולנוע, ולגלם את דמותו של ילד יהודי שמנסה לחגוג בר מצווה בסרט Keeping Up with the Steins. ביולי 2016 סברה התחיל לצאת עם הזמרת והיוצרת מייגן טריינור. השניים התארסו ב-21 בדצמבר 2017, ונישאו ב-22 בדצמבר 2018, יום הולדתה ה-25 של טריינור. בפברואר 2021 נולד בנם הראשון. מדיה וקבצים בנושא דריל סברה בוויקישיתוף דריל סברה, ברשת החברתית אקס (טוויטר) דריל סברה, ברשת החברתית אינסטגרם Jacobs, Janet (3 בדצמבר 2001). "'Spy Kids' stars help less fortunate kids". Austin American-Statesman. נבדק ב-21 במרץ 2010. {{cite news}}: (עזרה) Aushenker, Michael (5 בספטמבר 2002). "Chabad rocks!". Jewish Journal of Greater Los Angeles. Tribe Media Corp. אורכב מ-המקור ב-19 בנובמבר 2011. נבדק ב-8 בדצמבר 2013. {{cite news}}: (עזרה) Klein, Amy (18 באוגוסט 2005). "Spy Kids' Bar Mitzvah". Jewish Journal of Greater Los Angeles. Tribe Media Corp. ארכיון מ-12 בדצמבר 2016. נבדק ב-23 בדצמבר 2018. {{cite news}}: (עזרה) Brett, Anwar. "Daryl Sabara. Spy Kids 3-D: Game Over". BBC Films. BBC. נבדק ב-14 ביוני 2006. {{cite web}}: (עזרה) Spencer, Amy (6 באפריל 2017). "Meghan Trainor: I Wrote My Boyfriend a Song Called "Marry Me"". Cosmopolitan. נבדק ב-8 באוגוסט 2017. {{cite news}}: (עזרה) Swertlow, Meg (21 בדצמבר 2017). "Meghan Trainor Is Engaged to Spy Kids Star Daryl Sabara". E! Online. E! News. נבדק ב-23 בדצמבר 2017. {{cite news}}: (עזרה) Nelson, Jeff (22 בדצמבר 2018). "Meghan Trainor Marries Daryl Sabara in Backyard Wedding: 'I Got Way More Than I Ever Wished For'". People. People. נבדק ב-23 בדצמבר 2018. {{cite news}}: (עזרה)
פנקו (שכונה)

פַּנְקוֹ (בגרמנית: Pankow) הוא רובע גדול בצפון-מזרח ברלין, בירת גרמניה. השם פנקו הוא ממוצא סלאבי ומבוסס על שמו של נחל הפַּנְקֶה (Panke) הזורם בשטחו. בשנת 2001, במסגרת רפורמת הרבעים של ברלין, אוחדה פנקו עם רובע פרנצלאואר ברג ווייסנזה לישות מנהלתית אחת. הרובע המאוחד קרוי גם הוא פנקו. הרובע גובל במזרח בווייסנזה (Weißensee), בדרום בפרנצלאואר ברג (Prenzlauer Berg), בדרום-מערב בגזונדברונן (Gesundbrunnen), במערב ברייניקנדורף (Reinickendorf), בצפון-מערב בנידרשנהאוזן (Niederschönhausen) ובצפונה בפרצזיש בוכהולץ (Französisch Buchholz). הרובע מורכב ברובו מרחובות מגורים, ומתאפיין בשטחים פתוחים רבים ובבנייה לא צפופה. בפאנקו נמצא פארק התושבים פנקו (Bürgerpark Pankow). מדיה וקבצים בנושא פנקו בוויקישיתוף Woher der Name Pankow stammt מתוך הבלוג "כרוניקות פנקו"
בולגרית

בולגרית (Български език) היא שפה סלאבית דרומית, מקבוצת השפות הסלאביות במשפחת השפות ההודו-אירופיות. מדוברת בעיקר בבולגריה, בה היא משמשת כשפה רשמית. זו הייתה השפה הסלאבית הראשונה שהופיעה בכתב: היא נכתבה באלפבית הגלגוליטי כבר במאה ה-9, שהוחלף בהדרגה באלפבית הקירילי. הבולגרית מציגה מספר מאפיינים שייחודיים לה בין השפות הסלאביות: היעדר שמות פועל, שימוש במוספיות סופיות לציון יידוע, ואובדן מערכת היחסות, האופיינית לשפות הסלאביות. topic/Modern-Bulgarian-language, topic/Old-Bulgarian-language, topic/Western-Bulgarian-language, topic/Eastern-Bulgarian-language בולגרית, באתר אנציקלופדיה בריטניקה (באנגלית) שפה בולגרית, דף שער בספרייה הלאומית ערך זה הוא קצרמר בנושא שפות. אתם מוזמנים לתרום לוויקיפדיה ולהרחיב אותו.
Me and My Broken Heart

"Me and My Broken Heart" (בעברית: אני והלב השבור שלי) הוא סינגל של להקת הפופ האנגלית, ריקסטון (אנ'). השיר נכתב על ידי בני בלנקו, עמר מאליק, סטיב מק, ויין הקטור ורוב תומאס, והופק על ידי בני בלנקו וסטיב מק. השיר יצא, על ידי חברות התקליטים סקולבוי רקורס, ג'ייאנט ליטל מאן, מאד לאב ואינטרסקופ רקורדס, ב-14 במרץ 2014, כסינגל המוביל מאלבום האולפן הראשון של הלהקה, Let the Road.‏ השיר הופיע ב-Just Dance 2015 (אנ').‏ נכון לדצמבר 2022, השיר הושמע למעלה מ-560 מיליון פעמים בספוטיפיי, ולמעלה מ-405 מיליון פעמים ביוטיוב. מידע על היצירה "Me and My Broken Heart" באתר מיוזיק בריינז מידע על הסינגל "Me and My Broken Heart" באתר מיוזיק בריינז סרטון השיר "Me and My Broken Heart" באתר יוטיוב "Me and My Broken Heart". australian-charts.com.au. 2014-04-29. ארכיון מ-2014-04-29. נבדק ב-2014-04-29. "iTunes - Music - Me and My Broken Heart - Single by Rixton". iTunes. 2014-03-14. ארכיון מ-2014-12-06. נבדק ב-2014-04-21. "Just Dance 2015 Song List". Ubisoft. ארכיון מ-2016-05-06. נבדק ב-10 בדצמבר 2014. {{cite web}}: (עזרה) Me and My Broken Heart – Rixton, Spotify (ארכיון) Rixton - Me and My Broken Heart (Official Video), Youtube (ארכיון)
דוד אלעזר (כדורגלן)

דוד (ג'ונס) אלעזר (16 באפריל 1950 יפו, ישראל – 24 ביוני 2018, בת ים, ישראל), היה כדורגלן ישראלי, אשר שיחק לרוב בעמדת הקיצוני הימני בקבוצת מכבי יפו. דוד אלעזר נולד ביפו לקלרה ונתן בני יהדות בולגריה אשר עלו לישראל במהלך העלייה ההמונית. ב-1960 הצטרף לקבוצת הילדים של מכבי יפו ביחד עם חברו משה אוננה. בעונת 1966/1968 בליגה הלאומית עלה לקבוצה הבוגרת ומשחקו הראשון בשורות מכבי יפו היה ב-23 בדצמבר 1967. במשחק גברה מכבי יפו על הכח מכבי רמת גן 0-1, ואלעזר בישל את שער הניצחון. אלעזר אשר כינויו היה ג'ונס, שיחק במדי יפו ב-138 משחקי ליגה ובהם כבש 9 שערים. לרוב תפקד כקיצוני ימני. משחקו האחרון בשורות יפו היה ב-19 באפריל 1975 בסיומה של עונת 1974/1975 בליגה הלאומית. אלעזר היה שחקן ספסל למשך עונה נוספת ובמהלכה ב-1976 פרש ממשחק פעיל. לאחר פרישתו ממשחק פעיל, הפסיק אלעזר את עיסוקו בכדורגל. הוא התגורר בבת ים, היה נשוי לאורה והם היו הורים לשני בנים ובת וסבים לנכדים. אלעזר הלך לעולמו ב-2018 לאחר התמודדות עם מחלה קשה והובא למנוחות בבית עלמין גני אסתר. ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020. מדיה וקבצים בנושא דוד אלעזר בוויקישיתוף דוד אלעזר באתר GRAVEZ מכבי קביליו יפו לזכרו של דוד (ג'ונס) אלעזר ז"ל, באתר יוטיוב אשר גולדברג, זוהר ומוצי לאון על אותו מגרש, באתר הארץ, 1 באוקטובר 2004 ניצחון יפואי בכדור 11, מעריב, 9 באוקטובר 1974 קיצוני אלמוני מיפו הכריע אלופי אסיה, דבר, 21 בינואר 1968 ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020, עמוד 191–192. נתונים היסטוריים: ירון משעל דוד אלעזר, באתר GRAVEZ
ביחד (שיר)

ביחד הוא סינגל של הזמרת הישראלית מארינה מקסימיליאן בדואט עם בעלה, המוזיקאי גיא מנטש. השיר יצא לאור ב-6 בספטמבר 2020, כסינגל מתוך אלבום האולפן השלישי של מקסימיליאן הנושא את שם השיר. מקסימיליאן כתבה את השיר והלחינה אותו לצד מנטש, שהפיק אותו יחד עם חברו לצמד "גיא ויהל" יהל דורון. בני הזוג מקסימיליאן ומנטש שיתפו פעולה מוזיקלית לפני כן, כשמנטש הפיק לצד יהל דורון תחת הצמד גיא ויהל שירים שונים של מקסימיליאן בקריירה. על הקלטת דואט של השניים לראשונה סיפר מנטש: "ערב אחד מארינה אמרה לי שהיא כתבה דואט, התיישבה על הפסנתר והשמיעה לי אותו. מיד נכנסנו לאולפן והקלטנו. זה היה רגע קסום", ותיאר את השיר כ"רגע מרגש ומוזר בקטע טוב". השיר מתאר את הזוגיות של השניים ואת התמודדותם המשותפת עם מגפת הקורונה. כשיצא השיר, הוא זכה להצלחה מתונה בלבד, כשהתברג במקום ה-149 בלבד במצעד השבועי של פלטפורמת ספוטיפיי ולא זכה להשמעות רבות ברדיו. עם זאת, חודשיים לאחר צאתו טיפס השיר למקום ה-22 במצעד הספוטיפיי וזכה להשמעות ברדיו, כשבשיאו, הגיע למקום ה-15 במצעד השבועי של חברת מדיה פורסט והשישי במצעד הרשמי של גלגלצ. במצעד השנתי שערכה תחנת הרדיו גלגלצ בשנת 2021, השיר הגיע למקום ה-14, ובמצעד השנתי של תחנת הרדיו כאן גימל הגיע השיר למקום ה-16. בסיכום השנתי של פלטפורמת הסטרימינג ספוטיפיי לשנת 2022, התברג השיר במקום ה-22. הוא זכה לסך של למעלה מ-9 מיליון השמעות בפלטפורמה. הווידאו קליפ של השיר פורסם ב-6 בספטמבר 2020, יחד עם צאתו של השיר בערוץ היוטיוב של מקסימיליאן. הוא צולם ובוים על ידי הבמאית והעורכת דריה גלר. לפי מאקו, הקליפ מתאר "זוג מבודד בסוף העולם שמבין שכשהעולם בחוץ משתגע ולהם יש רק אחד את השנייה ליצור עולם בטוח משל עצמם". הקליפ צבר מעל ל-6 מיליון צפיות. סרטון השיר "ביחד" באתר יוטיוב דודי פטימר, ‏"ביחד": הדואט הראשון של מארינה מקסימיליאן ובן זוגה גיא מנטש מצליח לרגש, באתר מעריב אונליין, 13 בספטמבר 2020 קשת ברגסון, ‏לאחר 9 שנים: מארינה מקסימיליאן וגיא מנטש נישאו, באתר "סרוגים", 2 בינואר 2022 Spotify Charts, ישראל, שבוע 17 בספטמבר 2020 המצעד השבועי 19.11.2020, באתר גלגלצ המצעד הישראלי השנתי תשפ"א, באתר גלגלצ מערכת כאן, המצעד השנתי של כאן גימל תשפ"א, באתר כאן – תאגיד השידור הישראלי, 6 בספטמבר 2021 השירים המושמעים בישראל 2022, באתר ספוטיפיי מערכת mako מוזיקה, ‏מארינה מקסימיליאן וגיא מנטש - ביחד, באתר ‏מאקו‏, 6 בספטמבר 2020 מארינה מקסימיליאן וגיא מנטש - ביחד (Marina Maximilian & Guy Mentesh - Beyachad), סרטון בערוץ "Marina Maximilian", באתר יוטיוב (אורך: 03:47)
פרחי הרע - מאור כהן שר בודלר

פרחי הרע - מאור כהן שר בודלר הוא אלבום הסולו השני של הזמר מאור כהן. האלבום כולל שירים מתוך ספרו הנודע של המשורר הצרפתי שארל בודלר מ-1857, "פרחי הרע" ("Les Fleurs du mal"), כפי שתורגמו בידי המתרגם הישראלי דורי מנור. האלבום הופק מוזיקלית על ידי פיטר רוט, וכל השירים הולחנו בידי כהן, רובם בסגנון רוק שמבקרים רבים תיארו כמחווה לאלבומיו הראשונים של אריק איינשטיין. הסינגל הראשון מתוך האלבום היה "החוזר". גם "מבוע הדם" יצא כסינגל. האלבום יצא בפורמט של ספר-דיסק הכולל ביוגרפיה מפורטת של בודלר וקטעים מציורים מפורסמים של ציירים צרפתים. הוא זכה לביקורות מעורבות, כשחלק מהמבקרים מחו על האופי הסולידי לדעתם שכהן העניק לשיריו של בודלר, שנחשבו לשערורייתיים באופן קיצוני בזמן שיצאו לאור. כהן הגיב על בחירתו בשיריו של בודלר בכך שפריז כפי שהיא מתוארת בשירים אלה מתארת במידה רבה את החיים בתל אביב של ימינו, ככרך מודרני ובוהמי. האלבום הוקלט באולפני "המון", "נויז" והאולפן של יזהר אשדות. השירים "מבוע הדם", "התעלות", "את נשגבה לי" והקטע "אדום עיניים (פינאלה)" הוקלטו בשיתוף התזמורת הפילהרמונית SATU-MARE, רומניה. האלבום לווה בסיבוב הופעות בשם "קברט משירי בודלר" בו השתתף דן תורן. החוזר השמש המת השמח התכנסות מבוע הדם דמדומי הערב ספלין האויב התעלות מדריגל נוגה את נשגבה לי אדום עיניים (פינאלה) אילת יגיל, מאור ודן - מפריז לגוש דן, באתר MOOMA, ‏7 בנובמבר 2005 ביקורת על פרחי הרע באתר השרת העיוור גידי אביבי, זמר החיים המודרניים, באתר הארץ, 1 בספטמבר 2005 עירן צור, גמיש ומלחש כמו נחש המשתרשר סביב קבר, באתר הארץ, 12 בספטמבר 2005
ביחד (אלבום)

ביחד הוא אלבום האולפן השלישי והשני בעברית של הזמרת הישראלית מארינה מקסימיליאן. האלבום יצא לאור ב-23 באוגוסט 2021 באמצעות חברת התקליטים D-Music. האלבום כולל את תשעת הסינגלים בעברית שהוציאה בין השנים 2020 ל-2021, לצד סינגל נוסף, "מרוב השיעמום", שיצא בסמוך לצאתו של האלבום. באלבום משתתף בעלה, המוזיקאי גיא מנטש, בשיר הנושא "ביחד", שהיה ללהיט והתברג במצעדי הפזמונים. מנטש היווה גם כמפיק המרכזי באלבום, כשלצידו חברו לצמד "גיא ויהל" יהל דורון והמפיק תומר בירן. האלבום זכה לאהדה ממבקרי המוזיקה והקהל, כשבשיאו הגיע למקום ה-19 במצעד האלבומים השבועי של פלטפורמת ספוטיפיי. מידע על האלבום ביחד באתר MusicBrainz האלבום ביחד באתר ספוטיפיי האלבום ביחד באתר דיזר האלבום ביחד באתר אפל מיוזיק האלבום ביחד באתר טיידל נוי מוסלם, דאבל מרינה: אלבום וסינגל חדש לזמרת והאומנית המצליחה מרינה מקסימיליאן, באתר פרוגי, ‏1 ביולי 2021 Spotify Charts, שבוע 26 באוגוסט 2021
יחסי בולגריה–בלארוס

יחסי בולגריה–בלארוס הם יחסי החוץ בין בולגריה לבלארוס. בולגריה הכירה בעצמאותה של בלארוס ב-23 בדצמבר 1991, והיחסים בין המדינות כוננו ב-26 במרץ 1992. באוקטובר 1993, משלחת ייצוגית בראשות יו"ר מועצת הרפובליקה של בלארוס, M. Hryb, הגיעה לביקור רשמי בסופיה. במהלך הביקור נחתם ההסכם הבין-ממשלתי "על יחסי ידידות ושיתוף פעולה בין הרפובליקה של בלארוס לרפובליקה של בולגריה", וכן ההסכם בין ממשלת הרפובליקה של בלארוס וממשלת הרפובליקה של בולגריה בנושא שיתוף פעולה בתחום החינוך, המדע והתרבות. בפברואר 1996, נערך ביקור רשמי בבולגריה על ידי משלחת ממשלתית בראשות ראש ממשלת בלארוס מיכאיל צ'יגיר. בספטמבר 1997 התקיימה בווילנה פגישה בין נשיא בלארוס אלכסנדר לוקשנקו ונשיא בולגריה פטר סטויאנוב. במרץ 1998, ביקר יושב ראש מועצת הרפובליקה של בלארוס פ. שיפוק בבולגריה כדי להשתתף בחגיגות לרגל יום השנה ה-120 לשחרור המדינה מהדיכוי העות'מאני. במהלך הביקור התנהל משא ומתן עם יו"ר האספה הלאומית של בולגריה יו' סוקלוב. ב-6 בפברואר 2020 נפגש שר החוץ של בלארוס ולדימיר מאקי עם מקבילתו הבולגרית יקטרינה זכריבה בסופיה, והשניים החליטו על הגברת היחסים הבילטרליים בין המדינות. בולגריה מחזיקה בבלארוס שגרירות במינסק. בלארוס מחזיקה בבולגריה שגרירות בסופיה וקונסוליית כבוד בבורגס. מדיה וקבצים בנושא יחסי בולגריה–בלארוס בוויקישיתוף Belarus, Bulgaria eager to make up for lost time in bilateral relations באתר משרד החוץ הבלארוסי, 6 בפברואר 2020 אתר על יחסי מדינות
קרן אנגלית

קרן אנגלית (צרפתית: Cor anglais. אנגלית: English Horn) היא כלי נשיפה מעץ בעל לשונית כפולה ממשפחת האבוב. הכתיבה לקרן האנגלית מתבצעת בטרנספוזיציה (היא מצלצלת קווינטה נמוך מן הכתוב בתווים) ומנעדה מקביל פחות או יותר למנעד האלט בקול האנושי, לכן נהוג להתייחס אל הכלי כאל כלי אלט (על פי גישה אחרת, האבוב ד'אמורה הוא כלי אלט, ואילו הקרן האנגלית כלי טנור). טכניקת הנשיפה והאצבוע בקרן האנגלית דומה מאוד לזו של האבוב; בשל כך, רוב נגני הקרן האנגלית הם אבובנים. הקרן האנגלית אינה קרן ומוצאה אינו אנגלי. ההסבר המקובל כי מקור המילה anglais (אנגלי) בשיבוש המילה anglé (מכופף) אינו מבוסס. מקור השם כנראה בדמיונו של הכלי אבוב ציד (Oboe da Caccia), שממנו התפתחה הקרן האנגלית, לקרנות שבהן מנגנים המלאכים בציורים כנסייתיים מימי הביניים והרנסאנס, בעיקר במרכז אירופה. בגרמנית כונו הכלים engellisches Horn (קרן מלאכית), כינוי שהתגלגל בשם הנוכחי (בגרמנית בינונית פירוש המילה engellisch היה גם 'אנגלי'). הקרן האנגלית התפתחה, כאמור, מאבוב הציד, שהיה אבוב טנור בעל פעמון מתרחב מפליז. בשנות העשרים של המאה ה-18 הוחלף בכמה כלים פעמון הפליז בפעמון עץ דמוי-ביצה - ייתכן שהממציא הוא בונה הכלים י. ט. וַייגְל מברסלאו. אבוב הציד המקורי היה כלי מעוקל; בסוף המאה החלו להופיע גם כלים זוויתיים, ובשני הטיפוסים נעשה שימוש במאה התשע-עשרה. עד המאה התשע-עשרה שימשה הקרן האנגלית בעיקר באופרה בשפה האיטלקית (גלוק, למשל, עשה בה שימוש לעיתים קרובות), אם כי היא הופיעה לעיתים גם במוזיקה כלית (סימפוניה מס' 22 מאת היידן, לדוגמה). בתקופה הרומנטית צבר הכלי פופולריות בשל צלילו המאנפף, שנתפס כ'פיקנטי' ומלנכולי, ונכתבו לו תפקידי סולו רבים, בין השאר ברקוויאם של סליירי, בפתיחה וילהלם טל של רוסיני ובכמה מיצירותיו של ברליוז. עד אמצע המאה כבר נתקבע מעמדו של הכלי ככלי סולו בעיקר, ולרוב אין הוא משתתף במרקם התזמורתי של שאר כלי הנשיפה. סימפוניה מס. 9 מן העולם החדש מאת דבוז'אק, פרק שני. סימפוניה ברה מינור מאת סזר פרנק, פרק שני. שחרזאדה מאת ניקולאי רימסקי-קורסקוב, פרק שלישי. הברבור מטואונלה מאת ז'אן סיבליוס. קונסיירטו דה ארנחואס מאת חואקין רודריגו, פרק שני. האופרה טריסטן ואיזולדה מאת וגנר (מערכה שלישית). קונצ'רטו לפסנתר בסול מאת מוריס ראוול (פרק שני) מדיה וקבצים בנושא קרן אנגלית בוויקישיתוף
יחסי אנדורה–ליכטנשטיין

יחסי אנדורה–ליכטנשטיין הם היחסים הדיפלומטיים הרשמיים שבין נסיכות אנדורה לבין נסיכות ליכטנשטיין. היחסים בין אנדורה לליכטנשטיין כוננו ב-1 בספטמבר 1995. שתי המדינות הן מדינות קטנות (מיקרו-מדינות), עשירות ומפותחות באירופה ושתיהן חברות בציר לא רשמי המונה את: ליכטנשטיין, מונקו, אנדורה, סן מרינו ואף לוקסמבורג כשלא מדובר בעניינים הקשורים לאיחוד האירופי. המדינות מרבות לשתף פעולה בענייני קבלה לאיחוד האירופי והמשך היותן חלק מהגוש האירופאי. אנדורה אינה מיוצגת בליכטנשטיין, הן בדרג השגרירות והן בדרג הקונסולרי. אנדורה מחזיקה מטה באנדורה לה ולה המיועד ליחסים עם ליכטנשטיין. ליכטנשטיין אינה מיוצגת באנדורה, הן בדרג השגרירות והן בדרג הקונסולרי. מדיה וקבצים בנושא יחסי אנדורה–ליכטנשטיין בוויקישיתוף Bilateral Affairs, אתר ממשלת אנדורה ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
אברהם אצלאן

הרב אברהם אצלאן (נולד בה'תרט"ז, 1855–1856 - נפטר בה'תש"ח, 1947–1948) שימש כראב"ד וכחכם באשי האחרון בבגדאד. נולד לרב אברהם יהודה. החל דרכו במסחר, ובמקביל למד מספר שעות תורה מידי בוקר. לאחר מכן, הרב החל ללמוד בישיבת הרב שלמה משה לנייאדו והפסיק לעבוד במסחר. בבחירות לוועד הרוחני בשנת 1927 השפיע עליו בן אחותו עזרא ניסן להיכנס לוועד והוא נבחר לדיין שלישי, כאשר דיין שני היה הרב סלמן חוגי והראב"ד היה ששון כדורי. לאחר תקופה התמנה הרב אברהם לראב"ד, כאשר הרב ששון התמנה לחכם באשי והרב סלמן התפטר. הרב שימש במשרת החכם באשי בבגדאד בשנים 1930 עד 1932. "סדר מעשיות" - ה'תרכ"ד חתם בשם: "אברהם אצלאן אברהם יהודה יעקב סלימאן מעתוק דוד" אפרים חדד, בבל וחכמיה - תולדות רבני בבל בתקופה האחרונה, עמ' 6, בהוצאת מכון הכתב, 1989. הרב יהושע משה, קץ הימין - תולדות חכמי ורבני בבל ראשונים ואחרונים, עמ' 17, ירושלים: הוצאת ספרים בקאל, 1966. תווינה אברהם, גולים וגאולים - ז', עמ' 32, הוצאת אגודת בית הכנסת גאולה - רמלה, 1979. אברהם בן יעקב, יהודי בבל מסוף תקופת הגאונים עד ימינו, עמ' 95, ירושלים: הוצאת קרית ספר בע"מ, 1979.
נויקלן

נויקלן (בגרמנית: Neukölln) הוא רובע ברובע נויקלן בדרום-מערב ברלין, בירת גרמניה. בעבר היה הרובע קרוי ריקסדורף (Rixdorf) והיה ידוע כרובע עם רמת פשיעה גבוהה, וב-1912 שונה שמה לנויקלן כדי להתנער מהדימוי שדבק בשכונה. ב-1920 נערכה רפורמה, בה אוחדו שכונות וכפרים לשכונות בתוך העיר, ונויקלן החדשה הורכבה מהשכונות: נויקלן, בריץ (Britz), בוקו (Buckow), רודו (Rudow) וגרופיוסשטאדט (Gropiusstadt). רובע נויקלן גובל בקרויצברג בצפון, בקפניק במזרח ובטמפלהוף במערב. בדרום גובל הרובע במדינת ברנדנבורג. את השכונה חוצים קווי הרכבת התחתית קו 8 (U8) מצפון לדרום וקו 7 (U7) ממזרח למערב. התת-אזור נויקלן היה מאוכלס במהגרים רבים החל משנות השישים, בעיקר בטורקים ומהגרים מארצות ערב והיה אחד האזורים העניים בברלין. בשנים האחרונות חל תהליך ג'נטריפיקציה מואץ, בעיקר על ידי צעירים מכל העולם שהעלה את מחיר הדיור באזור פי כמה. שאר האזורים מורכבים בעיקר מבתים פרטיים. מבחינה תרבותית רובע נויוקלן משך תערובת של תוויות מעצבים ואמנים. מרבית בתי המלאכה של אמנים פרטיים ממוקמים בין תעלת לנדוור ו-Hermannstraße. אולם האירועים Heimathafen Neukölln מציג מופעי תיאטרון לא קונבנציונליים הקשורים לברלין. כמו כן הוא מארח לילות שירה ואירועים יוצאי דופן (למשל ערב טייוואן). לבית האופרה הסמוך יש תוכניות מגוונות ומקוריות. השכונה מקיימת ברית ערים תאומות עם: ישראל בת ים, ישראל גרמניה לאונברג, גרמניה גרמניה וצלר, גרמניה הממלכה המאוחדת האמרסמית' ופולהאם, הממלכה המאוחדת איטליה מרינו, איטליה נויקלן מוזכרת בשם הקטע האינסטרומנטלי Neuköln [כך] של דייוויד בואי - הרצועה התשיעית בתקליט "גיבורים" (Heroes) משנת 1977 (התקופה בה חי בברלין). בריכה עירונית נויקלן נויקלן (ברלין, גרמניה), דף שער בספרייה הלאומית ליזה רוזובסקי, הגרמנים נמשכים לגור במוקדי חיים של מהגרים, אך מבריחים את ילדיהם לבתי ספר לבנים, באתר הארץ, 15 בדצמבר 2017 Visit Berlin, Neukölln Lively and bustling – and vibrantly diverse